b'\n_START_ARTICLE_\nBleg neillia\n_START_SECTION_\nBeskrivelse\n_START_PARAGRAPH_\nBleg neillia er en bredt voksende og l\xc3\xb8vf\xc3\xa6ldende busk med buet overh\xc3\xa6ngende grene. Forgreningen er t\xc3\xa6t og regelm\xc3\xa6ssig, med tynde skud til alle sider. Barken er f\xc3\xb8rst r\xc3\xb8dbrun og glat, men senere bliver den m\xc3\xb8rkt gr\xc3\xa5lig og til sidst skaller den af i lange strimler. Knopperne er spredte, udsp\xc3\xa6rrede, \xc3\xa6gformede og r\xc3\xb8dbrune._NEWLINE_Bladene er bredt \xc3\xa6gformede med tre grove lapper, groft tandet rand og lang spids. De store akselblade er \xc3\xa6gformede og fint takkede. Oversiden er m\xc3\xb8rkegr\xc3\xb8n og foldet, mens undersiden er lysegr\xc3\xb8n. H\xc3\xb8stfarven er orange til r\xc3\xb8d. Blomsterne er samlet i endestillede, overh\xc3\xa6ngende klaser. De springer ud i maj-juni. De enkelte blomster er lyser\xc3\xb8de og regelm\xc3\xa6ssige p\xc3\xa5 st\xc3\xb8rrelse med blodribs-blomster. Frugterne modner sj\xc3\xa6ldent i Danmark._NEWLINE_Rodnettet best\xc3\xa5r af forholdsvis f\xc3\xa5, grove hovedr\xc3\xb8dder, som er vidt udbredte. Da planten bliver formeret ved stiklinger er rodnettet mere tr\xc3\xa6vlet, end naturgroede planters er det._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 2 x 2 m (50 x 50 cm/\xc3\xa5r).'